– Тхуна хаьа шу х1ун лоьхуш ду, амма рема лохуш шуна г1о дан таро яц тхан. Делахь а, цхьа дехар дара сан шуьга. Нагахь шу реза х1илча, почтан аказина т1е а летта, шортта х1онц йоккху х1ума хаьара тхуна, т1аккха шун зен а меттах1уттур дара. Рема ядон аьтту ца балахь а, езза говраш а эцна духадерза йиш ю шун. Оха аш к1ело ян еза меттиг а, мича хенахь и дан деза а дуьйцур ду шуна. Бакъдерг аьлча, г1уллакх кхераме ду. Шуна ма-хаъара, тхан и дан йиш яц, я ницкъ а кхочур бац. Шуна дан хала х1ума дац иза. Яьккхиначу х1онцах аш тхайна а дакъа дан лаьа тхуна.